CELEX: 62019CN0593
Language: et
Date: 2019-08-05 00:00:00
Title: kohtuasi C-593/19: Eelotsusetaotlus, mille on esitanud Bundesfinanzgericht (Außenstelle Graz) (Austria) 5. augustil 2019 – SK Telekom Co. Ltd.

27.1.2020   
            
            
               ET
            
            
               Euroopa Liidu Teataja
            
            
               C 27/11
            
         
      Eelotsusetaotlus, mille on esitanud Bundesfinanzgericht (Außenstelle Graz) (Austria) 5. augustil 2019 – SK Telekom Co. Ltd.
      (kohtuasi C-593/19)
      (2020/C 27/14)
      Kohtumenetluse keel: saksa
      
         Eelotsusetaotluse esitanud kohus
      
      Bundesfinanzgericht (Außenstelle Graz)
      
         Põhikohtuasja pooled
      
      
         Kaebaja: SK Telekom Co. Ltd.
      
         Vastustaja: Finanzamt Graz-Stadt
      
         Eelotsuse küsimused
      
      
                  1.
               
               
                  Kas direktiivi 2006/112/EÜ (1) artikli 59a punkti b direktiivi 2008/8/EÜ (2) artikliga 2 muudetud redaktsioonis tuleb tõlgendada nii, et liikmesriigis rändlusteenuse kasutamine, mis seisneb selles, et ajutiselt liikmesriigis viibival „mittemaksukohustuslasest lõpptarbijal“ võimaldatakse liikmesriigi mobiilsidevõrgu vahendusel sissetulevate ja väljaminevate ühenduste loomist, on selline „kasutamine ja kasusaamine“ liikmesriigis, mis õigustab käsitada teenuse osutamise kohana kolmanda riigi asemel asjaomast liikmesriiki, kuigi mobiilsideoperaatori ega lõpptarbija asukoht ei ole liidus ning lõpptarbija alaline elu- või asukoht või peamine elukoht ei ole liidu territooriumil?
               
            
                  2.
               
               
                  Kas direktiivi 2006/112/EÜ artikli 59a punkti b direktiivi 2008/8/EÜ artikliga 2 muudetud redaktsioonis tuleb tõlgendada nii, et ainult seetõttu, et sideteenused ei ole kolmandas riigis maksustatud liidu õigusega ette nähtud käibemaksuga samaväärse maksuga, saab esimeses küsimuses kirjeldatud sideteenuse osutamise kohana, mis direktiivi 2006/112/EÜ artikli 59 (direktiivi 2008/8/EÜ artikliga 2 muudetud redaktsioonis) kohaselt on väljaspool liitu, käsitada liikmesriiki, kuigi mobiilsideoperaatori ega lõpptarbija asukoht ei ole liidus ning lõpptarbija alaline elu- või asukoht või peamine elukoht ei ole liidu territooriumil?
               
            
         (1)  Nõukogu 28. novembri 2006. aasta direktiiv 2006/112/EÜ, mis käsitleb ühist käibemaksusüsteemi (ELT 2006, L 347 lk 1).
      
         (2)  Nõukogu 12. veebruari 2008. aasta direktiiv 2008/8/EÜ, millega muudetakse direktiivi 2006/112/EÜ seoses teenuste osutamise kohaga (ELT 2008, L 44, lk 11).